Ráchel Šoltésová

Mgr. art. Ráchel Šoltésová (* 25. december 1997, Brezno) je slovenská divadelná a televízna herečka známa predovšetkým úlohami v televíznych seriáloch.

 Životopis 
Absolvovala štúdium herectva na Vysokej škole múzických umení v Bratislave.

V roku 2020 stvárnila postavu stredoškolskej študentky v komediálnom rodinnom seriáli Pán profesor z produkcie TV Markíza, následne účinkovala v seriáloch Šťastná rybka (TV JOJ), Druhá šanca (Markíza), Dunaj, k vašim službám (Markíza) a v roku 2025 stvárnila postavu učiteľky Táne Kollárovej v retroseriáli Sľub z prostredia 80. rokov (Markíza).

Účinkovala tiež v divadelných inscenáciách Ruské denníky, Scény zo života režiséra (SND) a Ujo Vankúšik (Aréna).

V roku 2025 bola jednou zo súťažiacich v desiatej sérii súťažnej tanečnej relácie Let’s Dance, kde skončila na 3. mieste.

 Osobný život 
Od roku 2023 je vydatá za stomatológa Lukáša Plevu, s ktorým vychovávajú syna Jakuba (* 2023).

 Filmografia 
 2020: Pán profesor (Rebeka)
 2021: Delukse (S02E07)
 2022: Šťastná rybka
 2022: Druhá šanca (Soňa Petricová, S01E01 – 02)
 2023: Dunaj, k vašim službám (Kristína)
 2025: Sľub (Táňa Kollárová)

 Referencie 

 Iné projekty 

 Externé odkazy 


 Ráchel Šoltésová: Pohľady a dotyky počas natáčania scén pri tyči neboli príjemné, ale bola to skvelá herecká skúška – rozhovor na portáli Refresher (2021)
 Svadba, dieťa, byt, do 25-ky som si všetko splnila, hovorí Ráchel Šoltésová zo Sľubu – videorozhovor v denníku Pravda (2025)

Kategória:Osobnosti z Brezna
Kategória:Slovenské divadelné herečky
Kategória:Slovenské televízne herečky
Kategória:Absolventi Vysokej školy múzických umení